གཉིས་པ་རྒྱ་རི་ཚང་ལ་བློ་སེང་གིས་དགོངས་པ་གནང་བའི་རྣམ་འགྱུར་ཙམ་མ་ཟད་རྒྱ་རིས་དབང་དུ་བསྡུ་མ་ཐུབ་པའི་སྐལ་རྡོ་དོན་གཅོད་དུ་བསྐོ་བཞག་བྱས་ནས་རྒྱ་རིའི་གཡོན་ལག་དོན་གཅོད་ཁང་དུ་སྲིང་རྒྱུ་སྟབས་བདེ་མེད་པར་བྱས་ཡོད།ད་དུང་དོན་གཅོད་ཁང་གནས་སྤོ་དང་བོད་དོན་ལས་འགུལ་ཁང་དང་ལས་དོན་མཉམ་སྤེལ་བྱས་ཏེ་རྒྱ་རིའི་གཡས་ལག་དེ་ཡང་རྐྱོང་ཐབས་མེད་པར་གནང་རྗེས་རྒྱ་རིས་ནེའུ་ཡོཀ་ནས་ཝ་ཤིན་ཊོན་ལ་རྒྱང་ལྟ་རེ་བྱས་ནས་དབུགས་རིང་གཏོང་རྒྱུ་ལས་ཐབས་མེད་པའི་གནས་སུ་བསྐྱལ་ཡོད།དེར་བརྟེན་རྒྱ་རིས་མུ་ར་མོ་ཧེན་ལ་བདེན་དཔང་སྤྲད་ནས་རང་གི་སྙིང་ནད་དེ་སེལ་ཐབས་ཀྱི་ལྐོག་གཡོ་ཞིག་སྤེལ་ཡོད་མོད།ལམ་ལྷོང་ཡོང་མིན་ད་དུང་གསལ་པོར་མི་ཤེས་ལ་ཅུང་ངང་སྒུག་བྱོས་དང་འཁྲབ་སྟོན་གྱི་ལེའུ་གསར་པ་ཞིག་གང་མགྱོག་འགོ་འཛུགས་ཡོང་ངེས་རེད།